Sodba Splošnega sodišča (četrti senat) z dne 8. marca 2011 – World Wide Tobacco España proti Komisiji

(Zadeva T-37/05)

„Konkurenca – Omejevalni sporazumi – Španski trg nakupa in prve predelave surovega tobaka – Odločba o ugotovitvi kršitve člena 81 ES – Določanje cen in razdelitev trga – Globe – Odvračilen učinek – Enako obravnavanje – Olajševalne okoliščine – Zgornja meja 10 % prometa – Sodelovanje“

1. Konkurenca – Globe – Znesek – Določitev – Odvračilen učinek – Merila za ugotovitev odvračilnega množitelja (uredbi Sveta št. 17, člen 15(2), in št. 1/2003, člen 23(2)) (Glej točki 106 in 107.)

2. Konkurenca – Pravila Skupnosti – Podjetje – Pojem – Gospodarska enota – Kršitev, ki jo je storila hčerinska družba – Odgovornost matične družbe – Pogoji (člen 81(1), ES) (Glej točke 118, 119 in 122.)

3. Konkurenca – Globe – Znesek – Določitev – Odvračilen učinek – Podjetje, ki na trgu ravna samostojno – Neupoštevanje velikosti in skupnih sredstev matičnih družb pri izračunu globe (uredbi Sveta št. 17, člen 15(2), in št. 1/2003, člen 23(2)) (Glej točke 117, 123 in 124.)

4. Postopek – Vloga, s katero se postopek začne – Formalne zahteve – Kratek povzetek tožbenih razlogov – Neobstoj – Nedopustnost – Razvijanje argumentov v repliki – Nevplivanje (Statut Sodišča, člen 21; Poslovnik Splošnega sodišča, člen 44(1)(c)) (Glej točke od 130 do 131 in 136.)

5. Konkurenca – Globe – Znesek – Določitev – Merila – Olajševalne okoliščine – Presoja – Nujnost ločenega upoštevanja vsake od okoliščin – Neobstoj – Celovita presoja (Uredba Sveta št. 17, člen 15(2); Obvestilo Komisije 98/C 9/03, točka 3) (Glej točko 152.)

6. Konkurenca – Globe – Znesek – Določitev – Merila – Olajševalne okoliščine – Prvi primer uporabe pravil o konkurenci za neki gospodarski sektor – Prenehanje kršitve po posredovanju Komisije – Vključitev – Pogoji – Diskrecijska pravica Komisije (uredbi Sveta št. 17, člen 15(2), in št. 1/2003, člen 23(2); Obvestilo Komisije 98/C 9/03, točka 3, tretja alinea) (Glej točke 160, 162 in 163.)

7. Konkurenca – Globe – Znesek – Določitev – Merila – Olajševalne okoliščine – Neuporaba sporazuma v praksi – Presoja na ravni posamičnega ravnanja vsakega podjetja – Obveznost podjetja, da je jasno in resno nasprotovalo izvajanju omejevalnega sporazuma – Dokazno breme (uredbi Sveta št. 17, člen 15, in št. 1/2003, člen 23(2); Obvestilo Komisije 98/C 9/03, točka 3, druga alinea) (Glej točko 164.)

8. Konkurenca – Globe – Znesek – Določitev – Merila – Zmanjšanje globe v zameno za sodelovanje podjetja, ki se mu očita kršitev – Pogoji – Diskrecijska pravica Komisije (uredbi Sveta št. 17, člen 15(2), in št. 1/2003, člen 23(2); Obvestilo Komisije 96/C 207/04) (Glej točke od 188 do 190.)

Predmet

Predlog za zmanjšanje globe, ki je bila tožeči stranki naložena v Odločbi Komisije C(2004) 4030 konč. z dne 20. oktobra 2004 v zvezi s postopkom na podlagi člena 81(1) [ES] (zadeva COMP/C.38.238/B.2 – Surov tobak – Španija).

Izrek

1. Globa, ki je bila družbi World Wide Tobacco España, SA naložena v členu 3 Odločbe Komisije C(2004) 4030 konč. z dne 20. oktobra 2004 v zvezi s postopkom na podlagi člena 81(1) [ES] (zadeva COMP/C.38.238/B.2 – Surov tobak – Španija), znaša 1.579.500 EUR.

2. V preostalem delu se tožba zavrne.